# data[].attributes.attachment_link.readable_text
Lassan közeledik május első vasárnapja, Anykák Napja. Ilyenkor mindig jól jön néhány egyszerű de nagyszerű Anyák napi ötlet, amit a gyerekekkel együtt mi magunk is könnyen el tudunk készíteni és nem utolsó sorban még szép is. Úgy döntöttem, fel is kerekedem és bejárom az internetet, hogy megtaláljam a legmegfelelőbb ajándékot az Anyukámnak. Fonalból készült ajándékokat kerestem elsősorban, amiket gyorsan és egyszerűen el lehet készíteni, mégis ötletesek és szépek. Azért néha becsúszott egy-két kevésbé gyerekbarát ötlet is a gyűjteménybe, de szerintem mindegyikbe bevonhatók valamilyen szinten még a legkisebbek is. Anyák napi ötletcunamira fel!

"Hímzett" képeslapok

Ha gyors, de mégis házilag készített ajándékot szeretnél, akkor éremes a képeslap mellett dönteni. Az egyik legegyszerűbb anyáknapi képeslapoknál csak egyszerűen előre kilyukasztunk a mintánk szerint egy kellően vastag kartonpapírt, majd egy szép, vastagabb fonallal kihímezzük a mitntát. Az előlyukasztást érdemes magunk csinálnunk, de a fonal átfűzést már simán átvehetik a gyerekek.

Színátmenetes képeslap

Nekem különösen tetszett ez a színátmenetes képeslap, amihez egyszerűen csak egy szép színű, színátmenetes fonalból fonalszálakat kell szorosan egymás alá rahasztani, majd egy másik papírt ráragasztani, aminek a közepéből kivágunk egy szívet.

Képeslapok mini horgolásokkal

Ez már kevésbé gyerekbarát ötlet, de nekem különösen tetszenek a kis horgolással díszített képeslapok is. Ha mi meghorgoljuk a kis díszeket, a gyerekek a felragsztásban tudnak segíteni. Nem kell hozzá más, csak egy horgolás minta a mini szívecskéhez, vagy virágokhoz, fonal és némi kartonpapír.

Pom-pom virág

Pofon egyszerűek és csodaszépek a fenti pompomos virágok. Csak pom-pomokat kell készítenünk hozzá, amit a gyerekekkel is egyszerűen megcsinálhatunk. A sárga virág leírását itt találod, a pompom készítés rejtelmeiről pedig ebben a cikkünkben olvashatsz.

Villával készíett virág

A pom-pomokhoz képest hasonlóan egyszerű kézzel készített virág lehet még ez a villával kszített megoldás, szintén nagyon könnyen elkészíthető gyerekekkel is.

Horgolt Anyák napi rózsa

A fenti horgolt virág inkább csak az összeállítás fázisbában gyerekbarát, viszont egyszerű meghorolni és csodaszép a végeredmény! A pontos mintát és leírást itt találjátok angolul.

Képkeret fonalból

Nem kell hozzá más, csak néhány spatula, vagy némi kartonpapír. No meg egy-két kedves családi fotó és kész is a tökéletes Anyák napi ajándék. A kartonpaír keret leírása itt található.

Függő fonal szív

A képkeretkhez hasonló módon készülhet kis felakasztható szív is. Nekünk csak a szív formát érdemes kivágnunk kartonból, vagy meghajlítanunk drótból és a gyerekek pedig könnyen körbetekerhetik fonallal.

"Szőtt" ékszer kosárka

Szuper gyors és garantáltan gyerekbarát ötlet lehet még a szőtt a papírtál. Elég csak egy papír- vagy műanyagtál oldalát függőleges csíkokra vágnunk, majd pedig a gyerekek fonallal könnyen körbeszőhetik a csíkokat, ezzel egy szép kis tálacskát kapva. A pontos készítés menetéről itt találhattok egy videót. Ha nagyon fullos Anyák napi ajándékkombót szeretnétek, készíthettek még a tálhoz egy ékszert is a lenti példákból, hogy legyen mit beletenni!

Színes Anyák napi fonalbetű

Szintén nagyon egyszerű, de aranyos dísz lehet egy fonalal körbetekert betű, vagy betűk. A szívhez hasonlóan nem kell hozzá más, csak némi kartonpapír és fonal. Pontos leírás ezen az oldalon található hozzá, ha szükséges.

Fonalkép vagy álomfogó

Ha pedig kép formájában szeretnénk egy szívet készíteni, szép ajándék lehet a fenti falapra készült szív. Ceruzával rajzoljuk előre a szív helyét, verjük be a szegeket a fába és a gyerekek körbetekrhetik színes fonallal. A második, "álomfogó" jellegű szív már kicsivel nehezebb, különösen elkedzdeni az. A pontos leírását itt találjátok.

Nyaklánc körmöcskével

Egy körmöcskézett nyaklánc is csodaszép ajándék lehet, a körmöcskézést pedig könyen meg tudják csinálni a gyerekek. Csak némi jó színű pólófonal kell hozzá, esetleg fagyöngyök. A második, fonott nyaklánchoz pedig itt találhattok leírást. Ha pedig nem igazán tudnátok, hogyan kezdjetek neki a körmöcskézésnek, az alábbi videónkban megmutatjuk.

Karkötő

Ennél az ajándéknál megintcsak az egyszerű körbetekerést végezhetik a gyerekek, a hímzésnél viszont már érdemes lehet nekik segíteni. Még több kép és leírás a fenti karkötőhöz itt.

Fülbevaló

Ez az ajándék talán megint csak kevésbé gyerekbarát a listán, de szerintem annyira csodaszépek és egyszerűek ezek a fülbevalók, hogy nem bírtam kihagyni! Csak némi jó színű vékony fonal, vagy cérna szükséges hozzájuk és hobbyboltban kapható fülbevaló ékszer kapcsok, gyűrűk. Pontos leírást itt találhattok hozzá.

Kulcstartó, táska bling

Végül de nem utolsó sorban egy kicsit nehezebb, de csodaszép ajándék, fonalból és cárnából készült kulcstartó, vagy táska bling. Az első, színes verzió leírása itt található.

Remélem tetszettek az Anyák napi ötletek és lesz lehetőségetek akár gyerekekkel is kipróbálni őket. Én azt hiszem a kulcstartó vagy a fülbevaló mellett fogok dönteni idén. Ha tetszett a cikkünk, ne felejtsd el megosztani, vagy elmenteni későbbre Pinteresten. Következő cikkünkben csodaszép tavaszi fonalakat tesztelünk majd az 1001 Fonalbolt jóvoltából.

# data[].attributes.attachment_link.title
15 Anyák napi ötlet fonalból, amit gyerekekkel is könnyen elkészíthetsz

# data[].attributes.attachment_link.description
Lassan közeledik május első vasárnapja, Anykák Napja. Ilyenkor mindig jól jön néhány egyszerű de nagyszerű Anyák napi ötlet, amit a gyerekekkel együtt mi magunk is könnyen el tudunk készíteni és nem utolsó sorban még szép is. Úgy döntöttem, fel is kerekedem és bejárom az internetet, hogy megtaláljam...

# data[].attributes.body
Hajtogatott virág

# data[].attributes.body
3D virágos képeslap

# data[].attributes.body
https://images.app.goo.gl/AFY6UETcrqPrQ8JY6

# data[].attributes.body
https://www.youtube.com/watch?v=g7Fc15Ykqu0&ab_channel=5-MinuteDECOR

# data[].attributes.body
https://www.youtube.com/watch?v=ZPSxiV6FLpQ&ab_channel=5-MinuteCraftsMEN